Εκλογές στον Άγιο Χριστόφορο και Νέβις

Στον Άγιο Χριστόφορο και Νέβις διεξάγονται εκλογές για την ανάδειξη των μελών της Εθνοσυνέλευσης (National Assembly of Saint Kitts and Nevis), η οποία αποτελείται από 15 μέλη. Τα 11 μέλη της εκλέγονται για πενταετή θητεία σε μονοεδρικές εκλογικές περιφέρειες, 3 διορίζονται και ένα μέλος είναι εξ οφίτσιο. Το πολιτικό σύστημα που κυριαρχεί είναι ο δικομματισμός, κάτι που μεταφράζεται στην ύπαρξη 2 κυρίαρχων πολιτικών κομμάτων και στην μεγάλη δυσκολία να σχηματιστεί κυβέρνηση από ένα οποιοδήποτε τρίτο κόμμα.

 1952 Η χώρα ήταν αποικία του Βρετανικού Στέμματος με την ονομασία Άγιος Χριστόφορος-Νέβις-Ανγκουίλλα όταν διεξήχθησαν εκλογές στις 6 Οκτωβρίου 1952. Στις εκλογές εκείνες το μοναδικό κόμμα που έλαβε μέρος ήταν το Εργατικό Κόμμα Αγίου Χριστόφορου-Νέβις-Ανγκουίλλας και κέρδισε και τις 8 έδρες. Ήταν οι πρώτες εκλογές στις οποίες δικαίωμα ψήφου δόθηκε σε όλες και όλους. 1957 Οι επόμενες γενικές εκλογές διεξήχθησαν στις 6 Νοεμβρίου 1957. Το Εργατικό Κόμμα κέρδισε τις 5 από τις συνολικά 8 έδρες. Στις 905 ψήφους περιορίστηκε το Δημοκρατικό Κόμμα του Αγίου Χριστόφορου, το οποίο δεν κέρδισε καμία έδρα. 1961 Στις γενικές εκλογές που διενεργήθηκαν στις 16 Νοεμβρίου 1961 οι Εργατικοί διατηρήθηκαν στην εξουσία, εξασφαλίζοντας 7 έδρες επί συνόλου 10.Το Ενωτικό Εθνικό Κίνημα έλαβε 2 έδρες. 1966, 1971 και 1975 Στις επόμενες εκλογές στις 25 Ιουλίου 1966 οι Εργατικοί έλαβαν ξανά 7 έδρες από τις συνολικά 10. Η συμμετοχή στις εκλογές ήταν 70,2%. Το Λαϊκό Κίνημα Δράσης εισήλθε για πρώτη φορά στη Βουλή, παίρνοντας 2 έδρες, ενώ οι ανεξάρτητοι απέτυχαν να πάρουν έδρα. Στις 10 Μαΐου 1971 οι εκλογές έδωσαν τη νίκη για άλλη μία φορά στους Εργατικούς με 7 επί συνόλου 9 εδρών και τη συμμετοχή να διαμορφώνεται στο 87,9%. Για πρώτη φορά κέρδισε έδρα (μία) το κόμμα του Νέβις Κόμμα για την Αναμόρφωση του Νέβις. Οι γενικές εκλογές του 1975 έγιναν την 1η Δεκεμβρίου και είχαν ως αποτέλεσμα τη νίκη του Εργατικού Κόμματος με 7 έδρες από τις 9 συνολικά. Το 72% των εγγεγραμμένων ψηφοφόρων προσήλθαν στις κάλπες. Οι ανεξάρτητοι δεν κέρδισαν καμία έδρα, ενώ 2 έδρες πήρε το Λαϊκό Κίνημα Δράσης. 1980 Οι εκλογές του 1980 που έγιναν στις 18 Φεβρουαρίου, ήταν οι τελευταίες πριν την ανεξαρτησία της χώρας από το Ηνωμένο Βασίλειο, το 1983. Παρότι το Εργατικό Κόμμα Αγίου Χριστόφορου και Νέβις κέρδισε την πλειοψηφία των εδρών, κατέστη δυνατό να σχηματιστεί κυβέρνηση συνασπισμού από το Λαϊκό Κίνημα Δράσης με πρωθυπουργό τον ηγέτη του PAM, Κένεντι Σίμοντς. Η συμμετοχή ήταν 74,6%. 1984 Με μεγάλη συμμετοχή (77,7%) διεξήχθησαν οι πρώτες εκλογές μετά την ανεξαρτησία, στις 25 Ιουλίου 1984. Το αποτέλεσμα ήταν νικηφόρο για το Λαϊκό Κίνημα Δράσης, το οποίο κατέλαβε τις 6 από τις συνολικά 9 έδρες στην εθνοσυνέλευση. 1989 Στις εκλογές που έγιναν στις 21 Μαρτίου 1989 νίκησε ξανά το Λαϊκό Κίνημα Δράσης, λαμβάνοντας 6 από τις συνολικά 11 έδρες. Οι Εργατικοί και το Κόμμα για την Αναμόρφωση του Νέβις έλαβαν από 2 έδρες. Το πρωτοεμφανιζόμενο Κίνημα Ανήσυχων Πολιτών έλαβε 6,4% και 1 έδρα. 1993 Στις 29 Νοεμβρίου 1993 διεξήχθησαν γενικές εκλογές και κανένα κόμμα δεν κατάφερε να συγκεντρώσει την αυτοδυναμία. Παρότι το Εργατικό Κόμμα κέρδισε τις περισσότερες ψήφους, παρέμεινε στην εξουσία το Λαϊκό Κίνημα Δράσης. Η συμμετοχή ήταν 64,4%. 1995 Οι Εργατικοί κέρδισαν τις εκλογές που διεξήχθησαν στις 3 Ιουλίου 1995. Επί συνόλου 11 εδρών , το Εργατικό Κόμμα κέρδισε τις 7 και πρωθυπουργός ανέλαβε ο Ντένζιλ Ντάγκλας, εγκαινιάζοντας την 20ετή διακυβέρνησή του. Η συμμετοχή στις εκλογές ήταν 68,4%. 2000 Στις 6 Μαρτίου 2000 έγιναν οι επόμενες εκλογές. Οι Εργατικοί του πρωθυπουργού Ντάγκλας κέρδισαν για μία ακόμη φορά τη νίκη, εξασφαλίζοντας 8 έδρες επί συνόλου 11, με την προσέλευση στις κάλπες να διαμορφώνεται στο 64,2%. 2004 Οι επόμενες γενικές εκλογές έγιναν στις 24 Οκτωβρίου 2004 και νικητής αναδείχθηκε ξανά το κυβερνών Εργατικό Κόμμα, με ποσοστό άνω του 50% των ψήφων και 7 από τις συνολικά 11 έδρες στην εθνοσυνέλευση. 2010 Στις πρόωρες εκλογές του 2010, το Εργατικό Κόμμα (SKNLP) του πρωθυπουργού Ντένζιλ Ντάγκλας εξελέγη για τέταρτη συνεχή φορά. Στον Άγιο Χριστόφορο, το SKNLP κέρδισε 6 επί συνόλου 8 εδρών και το Λαϊκό Κίνημα Δράσης (PAM) εξέλεξε δυο βουλευτές. Ο Ντένζιλ Ντάγκλας διατήρησε την έδρα του με διαφορά 1.905 ψήφων με 179. Στο Νέβις το Κίνημα των Ανήσυχων Πολιτών (CCM) κέρδισε δυο έδρες με το Κόμμα για την Αναμόρφωση του Νέβις (NRP) να λαμβάνει την τρίτη έδρα. Στις εκλογές που έγιναν στις 16 Φεβρουαρίου 2015 ο συνασπισμός της αντιπολίτευσης Ομάδα Ενότητα κέρδισε τις εκλογές με 7 έδρες επί συνόλου 11 στην Εθνοσυνέλευση και αποχώρησε από την πρωθυπουργία έπειτα από 20 χρόνια ο πρωθυπουργός Ντένζιλ Ντάγκλας. Ο Χάρις ορκίστηκε πρωθυπουργός στις 18 Φεβρουαρίου. Στις ομοσπονδιακές εκλογές που έγιναν στις Δυτικές Ινδίες στις 25 Μαρτίου 1958, 2 έδρες κατέλαβε στον Άγιο Χριστόφορο-Νέβις-Ανγκουίλλα το κόμμα WIFLP (Εργατικό Κόμμα της Ομοσπονδίας των Δυτικών Ινδιών).* Μόνο στο νησί Νέβις έχουν διεξαχθεί 2 δημοψηφίσματα για την ανεξαρτησία. Το πρώτο δημοψήφισμα στο Νέβις ήταν ανεπίσημο και διεξήχθη στις 18 Αυγούστου 1977. Οργανώθηκε από το Κόμμα για την Αναμόρφωση του Νέβις και σε αυτό τάχθηκαν με συντριπτική πλειοψηφία (99,66%) υπέρ της ανεξαρτησίας. Ωστόσο, το αποτέλεσμα κηρύχθηκε άκυρο από την εθνική κυβέρνηση. Με βάση το Άρθρο 113 του Συντάγματος του 1983, το νησί Νέβις έχει το δικαίωμα να αποσπαστεί μονομερώς από τον Άγιο Χριστόφορο και Νέβις εάν σε ένα δημοψήφισμα επιτευχθεί πλειοψηφία των 2/3.Το δημοψήφισμα διεξήχθη στις 10 Αυγούστου 1998. Παρότι το 62% υπερψήφισε την πρόταση για ανεξαρτησία, δεν επιτεύχθηκε η απαιτούμενη πλειοψηφία των δύο τρίτων.